Fama

Fama generatim est idem ac rumor, id est quidquid de aliquo divulgatur, sive in bonum, sive in malum. Fama tamen et rumor differunt: rumor enim est res "sine teste, sine indice," ut ait pseudo-Quintilianus,Declamationes maiores 18.6. vel "sine capite, sine auctore," ut Cicero;Epistulae ad familiares 12.10.2. at fama est communis et consentiens opinio. Hinc Quintilianus: "Famam atque rumores pars altera consensum civitatis et velut publicum testimonium vocat, altera sermonem sine ullo certo auctore dispersum, cui malignitas initium dederit, incrementum credulitas."Institutio oratoria 5.3.1.

 In fabulis 
In fabulis Fama est Terrae filia, Coei et Enceladi soror, in Gigantum ultionem a matre edita: nam "per ipsam [deorum] crimina vulgata sunt," ut ait ServiusIn Vergilii Aeneidos libros 4.179. ad quartum librum Aeneidos, ubi Vergilius eam describit "pedibus celerem et pernicibus alis, / monstrum horrendum, ingens, cui quot sunt corpore plumae, / tot uigiles oculi subter (mirabile dictu), / tot linguae, totidem ora sonant, tot subrigit auris."Aeneis 4.181.

 Notae 

408 Fama

 Nexus externi 
, s.v. "fama."

Categoria:Notiones philosophicae
Categoria:Societas hominum
Categoria:Personificationes